శిబు సోరెన్

శిబు సోరెన్ భారతదేశానికి చెందిన రాజకీయ నాయకుడు. ఆయన దుమ్కా లోక్‌సభ నియోజకవర్గం నుండి ఎనిమిది సార్లు ఎంపీగా, 2005లో 10 రోజులపాటు జార్ఖండ్ ముఖ్యమంత్రిగా, ఆ తరువాత 2008 నుండి 2009 వరకు &  2009 నుండి 2010 వరకు మూడుసార్లు ముఖ్యమంత్రిగా పనిచేశాడు.

వ్యక్తిగత జీవితం
శిబు సోరెన్ రూపి కిస్కుని వివాహం చేసుకున్నాడు. ఆయనకు ముగ్గురు కుమారులు దుర్గా సోరెన్, హేమంత్ సోరెన్, బసంత్ సోరెన్ & ఒక కుమార్తె అంజలి సోరెన్ ఉన్నారు. హేమంత్ సోరెన్ ప్రస్తుత జార్ఖండ్ ముఖ్యమంత్రిగా పని చేస్తున్నాడు. ఆయన పెద్ద కుమారుడు దుర్గా సోరెన్ 1995 నుండి 2005 వరకు జామా నుండి ఎమ్మెల్యేగా పని చేశాడు. దుర్గా సోరెన్ భార్య సీతా  సోరెన్ జామ శాసనసభ నియోజకవర్గం డి మూడుసార్లు ఎమ్మెల్యేగా ఎన్నికైంది. బసంత్ సోరెన్ జార్ఖండ్ యువమోర్చా అధ్యక్షుడిగా పని చేస్తూ దుమ్కా నుండి 2020లో ఎమ్మెల్యేగా ఎన్నికయ్యాడు.

రాజకీయ జీవితం 
శిబు సోరెన్ 1977లో జరిగిన లోక్‌సభ ఎన్నికల్లో పోటీ చేసి ఓడిపోయాడు. ఆయన ఆ తరువాత 1980లో దుమ్కా లోక్‌సభ నియోజకవర్గం నుండి పోటీ చేసి గెలిచి తొలిసారిగా లోక్‌సభకు ఎన్నికయ్యాడు. శిబు సోరెన్ 1989, 1991, 1996లో లోక్‌సభకు వరుసగా ఎన్నికై 1999లో ఓడిపోయాడు. ఆయన 2002లో రాజ్యసభకు ఎన్నికై అదే ఏడాది జరిగిన దుమ్కా లోక్‌సభ స్థానానికి జరిగిన ఉప ఎన్నికల్లో గెలిచి రాజ్యసభ స్థానానికి రాజీనామా చేశాడు.  

శిబు సోరెన్ 2004లో దుమ్కా లోక్‌సభ నియోజకవర్గం నుండి పోటీ చేసి గెలిచి మన్మోహన్ సింగ్ ప్రభుత్వంలో కేంద్ర బొగ్గు శాఖ మంత్రిగా భాద్యతలు స్వీకరించాడు, కానీ చిరుదిహ్ కేసులో ఆయన మీద అరెస్ట్ వారెంట్ రావడంతో 24 జూలై 2004న రాజీనామా చేశాడు. శిబు సోరెన్ నెలపాటు జ్యుడీషియల్ కస్టడీలో ఉన్న తర్వాత సెప్టెంబరు 8న బెయిల్‌పై విడుదలయ్యాడు. ఆయన విడుదలయ్యాక కేంద్ర మంత్రివర్గంలో 27 నవంబర్ 2004న బొగ్గు మంత్రిత్వ శాఖ భాద్యతలు చేపట్టాడు.

మూలాలు

1944 జననాలు